Urrig

Arrig niɣ d Algaz (S Taɛrabt: غاز, s Tfransist: Gaz) iga yan waddad n tanga ur yufi yan ad t ikms s ufus, llant gigan n wanawn n urrign, kra iga t tamtta yadlli tẓḍaṛ ad tettamẓ talɣa n urrig d mayad ibidd f man tirɣi a ɣ tlla, d taskflt n uluzzu n tfulin nns, kra n urrign lan aklu d wiyyaḍ lan aḍu.Great World Encyclpedia of Science    

Urrig ittyawskar s yat tgrgurt n tfulin niɣ d iblkimn lluzzanin (kuyan iga win ixf nns) ar ttmattayn s aynna ka ufan. Ɣayann a f ur iṭṭaf urrig yan ublɣ ula talɣa izgan ur d zun d tafkka tadɣrt ula tablulut. Bac ad tzri tanga ssɣ waddad ablulu s waddad algazan ixṣṣa ad as ijṛu ɣaylli s ttinin "Asmar".
vignette|Iblkimn lluzzanin ar skarnt yan ulgaz. 
Aḍu iga yan urkas n ilgazn, ig uksijin yan ssɣ imssilitn-nns.        

 Anawn n Yilgazn 
Llan sin wanawn n yilgazn: 

- Algaz n tilawt: algaz nna ur igin zun d algaz imuccḍn,  d ura ifttu f ilugnn nns, dɣmklli immala yism nnsn, ɣwid ad ittilin ɣ twnnaḍt.... Iẓḍaṛ imil ad ig zun d kra n ulgaz imuccḍn iɣ nit tggut trɣi, idrus usadd.    

- Algaz imuccḍn: Yan ulgaz ur illin ɣ twnnaḍt, dars kra n ilugann nns ẓlinin ar fllatsn ifttu ɣ waddad nna illan. Llan waxxa ɣik ann kra n ilgazn da asn akmurnin zun d Ahidrujin , Uksijin, azuṭṭ, ilgazn inmɣurn (Ahilyum, Aniyyun, Argun).  

 Ilugnn 

Kra iga tt algaz imuccdn (gaz parfait) ar ittḍfar kṛaḍ ilugann, hatni:  

 Alugn n buyl Maryuṭṭ 

Ɣ yat tirɣi igan tamzgut (ur ar tnffil) darnɣ:

P.V = K 

• P = Asadd (Pression) 

• V = Ablɣ (Volume) 

• K = Tamzgut (constante)  

Ar ilmma ittini ulugn-ad mas d kra s ar ittidrus ublɣ n ulgaz kra s yaqqlay usadd nns.     

 Alugn n Carlz 
Ɣ yan usadd igan amzgu (ur ar inffil) darnɣ:


• V = Ablɣ (Volume)

• T = Tirɣi (Temperature) tlla s ukilvin 

• K = Tamzgut (constante)

Ar ilmma ittini ulugn-ad mas d kra s ar yaqqlay ublɣ kra s ar dis taqqlay trɣi.     

 Alugn n Usadd (Gay-Lussac) 
Ɣ yan ublɣ igan amzgu darnɣ: 



• T = Tirɣi (Temperature) tlla s ukilvin 

• P = Asadd (Pression) 

• K = Tamzgut (constante) 

Ar ilmma ittini ulugn-ad mas d kra s ar yaqqlay usadd kra s ar dis taqqlay trɣi. 

 Alugn n yilgazn muccḍnin 
Ssɣ kṛaḍ n ilugann-ad lli ttyawbdarnin ḍin-d sul alugn n waddad da tn akkʷ ismunn darnɣ:

 Tisaɣulin